**………sz. napirend**

Előterjesztve:

Közoktatási, Közművelődési, Sport, Egészségügyi, Szociális és Lakásügyi Bizottsághoz

***E L Ő T E R J E S Z T É S***

# a Képviselő-testület 2020. október 15-i rendkívüli ülésére

**Tárgy:** A 2020. évi „Fogadj Örökbe egy közterületet” 2.0 pályázat kiírása

**Készítette:** ………………………………………….

Pogány Norbert

környezetvédelmi osztályvezető s.k.

**Egyeztetve: …………………………………………**

Kovács Márton

alpolgármester s.k.

**…………………………………………**

dr. Varga Előd Bendegúz

alpolgármester

**Látta: …………………………………………**

dr. Szalai Tibor

jegyző

………………………………………….

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 171/2020. (VI.25.) számú határozata alapján „Fogadj Örökbe egy közterületet” címmel pályázat került kiírására.

A pályázatra bruttó 4.000.000,- forint lett biztosítva az idei évi költségvetésben. A pályázat benyújtására nyitva álló határidőn belül összesen 12 db pályázat érkezett be ebből 4 db érvénytelen 2 db már elbírált és támogatott a többi 6 érvényes pályázat még elbírálás alatt áll.

Tekintettel arra, hogy a pályázati keretből még jelentős összeg áll rendelkezésre, indokolt a pályázat ismétel kiírása, illetve a pályázati feltételek módosítása illetve bővítése - figyelembe véve a pályázaton indulni szándékozó lakosok elképzeléseit, észrevételeit - a tekintetben, hogy a pályázati forrás olyan közterület rendbetételére, kialakítására és megtisztítására legyen felhasználható, amely a II. kerület közigazgatási területén fekszik, azonban az nem a II. kerületi Önkormányzat, hanem a Fővárosi Önkormányzat tulajdonában áll.

Kérem a Tisztelt Képviselő-testületet, hogy döntsön a 2020. évi „Fogadj Örökbe egy közterületet” című 2.0 pályázat ismételt kiírásáról.

**Határozati javaslat**

Budapest Főváros II. Kerületi Önkormányzat Képviselő-testülete az Önkormányzat 3/2020. (II.28.) költségvetési rendeletének 4. tábla 3. sorában szereplő „Fogadj örökbe egy közterületet” keret terhére 2020. október 19. és 2020. október 30. közötti időszakban pályázatot hirdet, a határozat mellékletét képező Pályázati Felhívás szerinti feltételekkel. A benyújtott pályázatok elbírálására a Településüzemeltetési, Környezetvédelmi és Közbiztonsági Bizottságot kéri fel.

Az Önkormányzat a Pályázatot az Önkormányzat honlapján, Facebook oldalán és a Polgármesteri Hivatal hirdetőtábláján teszi közzé.

**Felelős:** Polgármester

**Határidő:** 2020. november 2.

*A határozat elfogadásához egyszerű többségű szavazati arány szükséges.*

Budapest, 2020. október 8.

**Őrsi Gergely**

Polgármester

Melléklet: Pályázati Felhívás, Pályázati adatlapok